村居 【清】高鼎 草长莺飞二月天,扶堤杨柳醉春烟。 儿童放学归来早,忙趁东风放纸鸢。 春 闺 【清】骆绮兰 春寒料峭乍晴时,睡起纱窗日影移。 何处风筝吹断线?吹来落在杏花枝。 风 筝 【唐】高骈() 夜静弦声响碧空,宫商信任往来风。 依稀似曲才堪听,又被风吹别调中。 纸 鸢 【宋】寇准 碧落秋方尽,腾空力尚微。 清风如可托,终共白云飞。 竹枝词 【清】孔尚任 结伴儿童裤褶丸,手提线索骂天公。 人人夸你春风早,笑我风筝五丈风。 春日杂兴 【宋】陆游 小甔有米可续炊,纸鸢竹马看儿嬉。 但得官清吏不横,即是村中歌舞时。 村居书事 【宋】陆游 文辞苦思徒妨睡,官职虚名不疗饥。 垂老始知安乐法,纸鸢竹马伴儿嬉。 怀潍县 【清】郑板桥 纸花如雪满天飞,娇女秋千打四围。 五色罗裙风摆动,好将蝴蝶斗春归。 纸鸢 【宋】宋伯仁 弄假如真舞碧空,吹嘘全在一丝风。 惟渐尺五天将近,犹在儿童掌握中。 纸鸢图 【明】徐渭 柳条搓线絮搓棉,搓够千寻放纸鸢。 消得春风多少力,带将儿辈上青天。 无题 邓拓 鸢飞蝶舞喜翩翩,远近随心一线牵。 如此时光如此地,春风送你上青天。 观村童戏溪上 【宋】陆游 雨余溪水掠堤平,闲看村童谢晚晴。 竹马踉蹡冲淖去,纸鸢跋扈挟风鸣。 三冬暂就儒生学,千耦还从父老耕。 识字粗堪供赋役,不须辛苦慕公卿。 山园杂咏 【宋】陆游 春光何止二分空,寒食都无数日中。 密叶成阴花寂寂,旧巢添土燕匆匆。 纸鸢收线愁风恶,秧马掀泥喜雨蒙。 堪叹今年衰更甚,苍颜纵醉不成红。 题斋壁 【宋】陆游 稽山千载翠依然,著我山河一钓船。 瓜蔓水平芳草岸,鱼鳞云亲夕阳天。 出从父老观秧马,归伴儿童放纸鸢。 君看此翁闲适处,不应便谓世无仙。 纸鸢 【元】谢宗可 孤骞稳驾剡()溪云,多少儿童仰羡频。 半纸飞腾元在已,一丝高下岂随人。 声驰空碧东风晓,影度遥天化日春。 谁道致身无羽翼,回看高举绝红尘。 例题:1、从古诗词中可以窥见我国丰富多彩的民俗娱乐活动,与下列诗句依次对应的活 动是( ) (1)弄假如真舞碧空,吹嘘全在一丝风 (2)共骇水上游,不知原是木兰舟 (3)双枝需组履平地,楚黄州人擅此技 (4)梨花风气正清明,游子寻春半出城 A、放风筝 赛龙舟 踩高跷 踏青 B、荡秋千 游泳 赛跑 踏青 C、荡秋千 游泳 踩高跷 登高 D、放风筝 赛龙舟 赛跑 登高